CELEX: 32006D0724
Language: el
Date: 2006-10-25 00:00:00
Title: 2006/724/ΕΚ: Απόφαση της Επιτροπής, της 25ης Οκτωβρίου 2006 , για την κατάργηση της απόφασης 2004/262/ΕΚ σχετικά με ορισμένα μέτρα προστασίας όσον αφορά τους εγγεγραμμένους σε μητρώα ίππους με προέλευση τη Νότιο Αφρική [κοινοποιηθείσα υπό τον αριθμό Ε(2006) 5020]   (Κείμενο που παρουσιάζει ενδιαφέρον για τον ΕΟΧ)

26.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 296/23
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 25ης Οκτωβρίου 2006
   για την κατάργηση της απόφασης 2004/262/ΕΚ σχετικά με ορισμένα μέτρα προστασίας όσον αφορά τους εγγεγραμμένους σε μητρώα ίππους με προέλευση τη Νότιο Αφρική
   [κοινοποιηθείσα υπό τον αριθμό Ε(2006) 5020]
   (Κείμενο που παρουσιάζει ενδιαφέρον για τον ΕΟΧ)
   (2006/724/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 18 παράγραφος 7,
   Εκτιμώντας τα ακόλουθα:
   
               (1)
            
            
               Η προσωρινή είσοδος και η εισαγωγή των εγγεγραμμένων σε μητρώα ίππων από τη Νότιο Αφρική εγκρίθηκαν με την απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (2), εφόσον πληρούνται ορισμένες προϋποθέσεις.
            
         
               (2)
            
            
               Η απόφαση 2004/262/ΕΚ της Επιτροπής, της 17ης Μαρτίου 2004 σχετικά με ορισμένα μέτρα προστασίας όσον αφορά τους εγγεγραμμένους σε μητρώα ίππους με προέλευση τη Νότιο Αφρική (3) εκδόθηκε για να αντιμετωπιστεί η εμφάνιση κρουσμάτων αφρικανικής πανώλης των ίππων σε ίππους που εκτρέφονται εντός της ζώνης επιτήρησης για την αφρικανική πανώλη των ίππων στο δυτικό τμήμα της επαρχίας του Ακρωτηρίου (Cape Province).
            
         
               (3)
            
            
               Το Μάρτιο του 2005, η Επιτροπή πραγματοποίησε κτηνιατρική αποστολή για την επιθεώρηση της υγείας των ζώων στη Νότια Αφρική, και ιδίωςστο Δυτικό Ακρωτήριο (Western Cape), ώστε να αξιολογήσει τα μέτρα που ελήφθησαν για την αντιμετώπιση των κρουσμάτων της αφρικανικής πανώλης των ίππων. Από τις 28 Μαρτίου 2004 και μετά δεν έχουν εμφανιστεί νέα κρούσματα της νόσου.
            
         
               (4)
            
            
               Η Νότια Αφρική ενημέρωσε την Επιτροπή για το ικανοποιητικό αποτέλεσμα της επιθεώρησης στην ευαίσθητη άγρια πανίδα, η οποία ολοκληρώθηκε με στόχο να επιβεβαιωθεί ότι ο ιός δεν κυκλοφορεί στην περιοχή αυτή.
            
         
               (5)
            
            
               Επομένως, τα μέτρα προστασίας δεν πρέπει να εφαρμόζονται πλέον, και η απόφαση 2004/262/ΕΚ πρέπει να καταργηθεί.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Καταργείται η απόφαση 2004/262/EK.
   Άρθρο 2
   Τα κράτη μέλη λαμβάνουν αμέσως και δημοσιεύουν τα αναγκαία μέτρα για τη συμμόρφωση με την παρούσα απόφαση. Ενημερώνουν αμέσως την Επιτροπή σχετικά.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 25 Οκτωβρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 268 της 24.9.1991, σ. 56. Οδηγία όπως τροποποιήθηκε την τελευταία φορά από την Πράξη Προσχώρησης του 2003.
   
      (2)  ΕΕ L 73 της 11.3.2004, σ. 1.
   
      (3)  ΕΕ L 81 της 19.3.2004, σ. 86.